

MAJLIS ANUGERAH KEBERSIHAN DAN KECERIAAN

MAKTAB DAN SEKOLAH KERAJAAN

18 NOVEMBER 2014

Ucapan Oleh

Yang Mulia

Haji Abd Rahim bin Derus

Pmk. Ketua Pengarah Pendidikan

Kementerian Pendidikan

Negara Brunei Darussalam

Assalamualaikum Waramahtullahi Wabarakatuh

dan Salam Sejahtera

Alhamdulillah Rabbilalamin Wassalatu ‘Ala Asryafil Anbia-I Wal-Mursalin Wa-Maulana Muhammadin Wa’ala Alaihi Wa-Sahbihi Ajama’een.

Yang Mulia Dato Seri Setia Awang Haji Yusoff bin Haji Ismail. Timbalan Menteri Pendidikan, selaku Tetamu Kehormat Majlis.

Yang Mulia Ketua-Ketua Jabatan, Penolong-Penolong Pengarah, Pegawai-Pegawai Kanan Kerajaan, Para Jemputan Khas, Para Pemimpin Sekolah, Para Penaja, Ahli-Ahli Jawatankuasa Kerja, guru-guru dan hadiran & hadirat yang saya hormati sekalian.

Alhamdulillah, bersyukur kita kehadrat Allah Subhanahu Wata’ala kerana dengan izin dan limpah kurnia-Nya, kita semua dapat berkumpul di majlis Anugerah Kebersihan dan Keceriaan Maktab dan Sekolah Kerajaan Kementerian Pendidikan Negara Brunei Darussalam.

Saya bagi mewakili Ahli Jawatankuasa Kerja dengan penuh hormat dan takzim ingin mengucapkan ribuan terima kasih atas kesudian YM Dato kerana meluangkan masa hadir selaku Tetamu Kehormat dans eterusnya berkesudian untuk member ucapan dan seterusnya menyampaikan Anugerah Kebersihan dan Keceriaan bagi Maktab dan Sekolah Kerajaan.

Yang Mulia Dato dan Hadirin-Hadirat yang dihormati sekalian.

Seperti yang kita maklum bersama Anugerah Kebersihan dan Keceriaan Maktab dan Sekolah adalah merupakan salah satu aktiviti sempena menyambut 100 Tahun Pendidikan Formal di Negara Brunei Darussalam.

Tujuan utama Anugerah Kebersihan dan Keceriaan ini diadakan adalah semata-mata untuk memupuk dan membudayakan sikap bertanggungjawab dalam diri kita dan warga sekolah kea rah persekitaran yang lebih positif. Ia juga adalah salah satu platform untuk mempertingkatkan kesedaran dan keprihatinan kita semua betapa pentingnya kebersihan dalam menwujudkan persekitaran pembelajaran dan pengajaran yang lebih kondusif, ceria dan sihat kepada semua pihak.

Untuk makluman bersama, Anugerah ini telah dibahagikan kepada 4 Kategori iaitu:

1. Kategori Sekolah-Sekolah Menengah dan Maktab Kerajaan
2. Kategori Sekolah-Sekolah Rendah Kerajaan Bangunan Atas Air
3. Kategori Sekolah-Sekolah Rendah Kerajaan Bangunan Konkrit
4. Kategori Sekolah-Sekolah Rendah Kerajaan Bangunan Konkrit dan Kayu / Bangunan Kayu Sahaja

Penyertaan dalam pertandingan ini adalah sangat positif dan menggalakkan di mana sebanyak 118 buah sekolah rendah, 35 buah sekolah menengah / maktab Kerajaan dan Sekolah Sukan ikut serta dan saya percaya perkara ini menjadikan tugas penghakiman lebih mencabar.

Alhamdulillah, saya penuh yakin panel hakim yang dipilih bagi pertandingan ini sememangnya berkaliber dan bersikap objektif di mana hakim-hakim yang dilantik adalah terdiri daripada pegawai-pegawai dari Kementerian Pendidikan, Jabatan Perkhidmatan Kesihatan, Kementerian Kesihatan dan Pusat Da’awah Islamiah, Kementerian Hal Ehwal Ugama.

Untuk makluman bersama, Jabatan Sekolah-Sekolah melalui Unit Mempromosi Kesihatan telah melaksanakan pelbagai inisiatif dan usaha kearah meningkatkan tahap kebersihan dan keceriaan sekolah. Antaranya ialah:

* Sekolah Mempromosi Kesihatan
* Program / Anugerah Kesedaran, Kebersihan, Keselesaan dan Keselamatan Tandas Maktab dan Sekolah-Sekolah
* Program Meningkatkan Kualiti Penyediaan Makanan dan Minuman Kantin Maktab dan Sekolah-Sekolah
* Projek Penghijauan 2014
* Mnegeluarkan bahan-bahan terbitan untuk rujukan Sekolah seperti Buku Resipi Sihat, Risalah Contoh Menu Sihat Kantin Sekolah, Risalah Sistem Lampu Isyarat Penjualan Makanan dan Minuman Kantin Sekolah, Poster Pilihan Makanan Sihat.

Saya berharap anugerah ini bukan semata-mata untuk meraih kemenangan sahaja, malahan ia perlu dijadikan motivasi dan pendorong utama kepada semua maktab dan sekolah untuk sentiasa berdaya saing dalam meningkatkan usaha kea rah membudayakan dan menghargai amalan bersih, sihat dan ceria di maktab dan Sekolah masing-masing.

Akhir sekali, selaku pengerusi majlis, saya dengan ikhlas merakamkan setinggi-tinggi penghargaan dan terima kasih kepada TetamuKehormat Majlis, para jemputan khas, para penaja, para pemimpin sekolah serta hadirin dan hadirat sekalian. Sesungguhnya kesudian abiskita meluangkan masa menghadiri majlis pada pagi ini sangatlah dihargai dan jelas mempamerkan sokongan padu bagi majlis yang berkebajikan ini.

Kepada semua Ahli Jawantkuasa Kerja diucapkan syabas berjaya mengungkayahkan majlis kita pada hari ini demi melestarikan kebersihan dan keceriaan alam sekitar sebagai anugerah illahi yang mesti dijaga dan dipelihara setiap masa.

Sekian, Wabillahi taufik Walhidayah Wassalamualaikum Warahmatullahi Wabarakatuh dan Salam Sejahtera.